ddrg/super_eurlex huggingface dataset:
(3)

De britiske myndigheder har over for Kommissionen tilkendegivet, at dossieret om det pågældende aktivstof efter den indledende undersøgelse synes at opfylde data- og informationskravene i bilag II til direktiv 91/414/EØF. Det indgivne dossier synes også at opfylde data- og informationskravene i bilag III til direktiv 91/414/EØF med hensyn til ét plantebeskyttelsesmiddel, der indeholder det pågældende aktivstof. Ansøgeren sendte derefter i medfør af artikel 6, stk. 2, i direktiv 91/414/EØF dossieret til Kommissionen og de øvrige medlemsstater, ligesom det blev forelagt for Den Stående Komité for Fødevarekæden og Dyresundhed.
(82)

Kommissionen konstaterer endvidere, at Rolandwerft for at understøtte sin påstand om, at der ikke tilstræbes nogen kapacitetsforøgelse, har tilbudt at forpligte sig til ikke at udvide udnyttelsen af den nye kaj i en periode på fem år. Dette tilsagn, der er fremlagt af Tyskland, indebærer, at værftet vil begrænse sine aktiviteter ved den nye kaj på områderne nybygning, udrustning af præfabrikerede skrog samt skibsreparationer og -ombygninger til […] pr. år i en periode på fem år, efter at investeringerne ved den nye kaj er afsluttet. Udnyttelsen af den nye kaj i […] svarer til værftets planlagte aktiviteter for de kommende år, således som de er forelagt Kommissionen. Rolandwerft har desuden forpligtet sig til, at det ikke vil bygge to fartøjer parallelt i samme periode. Kommissionen fastslår, at disse forpligtelser ikke kan betragtes som bevis for, at investeringerne ikke resulterer i kapacitetsforøgelse. Den betragter dog tilsagnet som endnu et bevis for, at de af støttemodtageren anførte tekniske, praktiske og økonomiske grunde er velfunderede, og at sigtet med investeringerne ikke er en kapacitetsforøgelse men derimod en forøgelse af produktiviteten.
(101)

De franske myndigheder understreger, at præmien derimod havde til formål at sikre støttemodtagerne en modydelse for deres forpligtelse til at undlade at sælge produktionen fra de udtagne parceller som vin med kontrollerede oprindelsesbetegnelser. Ifølge myndighederne opnåede støttemodtagerne dermed ikke et indtægtssupplement, men blot en kompensation for et indtægtstab. Alligevel mener de ikke, at denne præmie kan ligestilles med simpel driftsstøtte i form af et ulovligt likviditetstilskud.
(3)

Fondens garanti- og venturekapitaltransaktioner må ikke overstige de lofter, der er fastsat ved artikel 26 i vedtægterne eller af fondens generalforsamling. Lofterne afhænger af størrelsen af fondens kapital og egne midler. Eftersom fonden ventes at have opbrugt sine egne midler i midten af 2007 og derfor ikke vil være i stand til at fortsætte sine transaktioner over egne midler, har bestyrelsen foreslået at forhøje fondens autoriserede kapital med 50 % nominelt.
(1)

Ifølge artikel 5 i Rådets forordning (EØF) nr. 729/70 og artikel 7 i forordning (EF) nr. 1258/1999 og artikel 8, stk. 1 og 2, i Kommissionens forordning (EF) nr. 1663/95 af 7. juli 1995 om gennemførelsesbestemmelser til forordning (EØF) nr. 729/70, for så vidt angår proceduren for regnskabsafslutning for EUGFL, Garantisektionen (3), skal Kommissionen foretage de nødvendige undersøgelser, meddele medlemsstaterne resultaterne af sine undersøgelser, tage hensyn til de af medlemsstaterne fremsatte bemærkninger, indkalde til bilaterale drøftelser med henblik på at nå til enighed med de pågældende medlemsstater og officielt meddele dem sine konklusioner.
DA Den Europæiske Unions Tidende L 99/14

KOMMISSIONENS BESLUTNING

af 12. april 2007

om en formular vedrørende sociale bestemmelser inden for vejtransport

(meddelt under nummer K(2007) 1470)

(2007/230/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets direktiv 2006/22/EF af 15. marts 2006 om minimumsbetingelser for gennemførelse af Rådets forordning (EØF) nr. 3820/85 og (EØF) nr. 3821/85 med hensyn til sociale bestemmelser inden for vejtransportvirksomhed og om ophævelse af Rådets direktiv 88/599/EØF (1), særlig artikel 11, stk. 3, og

ud fra følgende betragtninger:

(1) I henhold til direktiv 2006/22/EF skal Kommissionen udforme en elektronisk og printervenlig formular, som skal anvendes, hvis føreren har været fraværende på grund af sygdom eller ferie, eller hvis føreren har ført et andet køretøj, der er undtaget fra Europa-Parlamentets og Rådets forordning (EF) nr. 561/2006 af 15. marts 2006 om harmonisering af visse sociale bestemmelser inden for vejtransport og om ændring af Rådets forordning (EØF) nr. 3821/85 og (EF) nr. 2135/98 samt ophævelse af Rådets forordning (EØF) nr. 3820/85 (2).

(2) Foranstaltningerne i denne beslutning er i overensstemmelse med udtalelse fra det udvalg, der er nedsat ved artikel 18, stk. 1, i forordning (EØF) nr. 3821/85 (3) —

VEDTAGET FØLGENDE BESLUTNING:

Artikel 1

Den formular, der er omhandlet i artikel 11, stk. 3, i direktiv 2006/22/EF, er vist i bilaget til denne beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 12. april 2007. På Kommissionens vegne Jacques BARROT Næstformand

(1) EUT L 102 af 11.4.2006, s. 35.

(2) EUT L 102 af 11.4.2006, s. 1.

(3) EFT L 370 af 31.12.1985, s. 8. Senest ændret ved forordning (EF) nr. 1791/2006 (EUT L 363 af 20.12.2006, s. 1).
(7)

Frankrig har indsendt oplysninger, som viser, at det indtil videre er nødvendigt at fortsætte med at bruge ammoniak som biocidholdigt veterinærhygiejnisk produkt for at forebygge infektion med coccidier, cryptosporidium og nematoder hos husdyr. En forlængelse af afviklingsperioden for dette stof for gradvis at erstatte det med andre disponible stoffer, som er anmeldt til vurdering efter direktivets vurderingsprogram, forekommer rimelig.
(6)

I overensstemmelse med artikel 6, stk. 1, i direktiv 88/378/EØF har de spanske myndigheder indgivet en formel indsigelse vedrørende kravene i standard EN 71-1:2005 til projektillegetøj med sugekopper som anslagsflade beregnet til børn over tre år. De spanske myndigheder hævder, at standarden ikke yder tilstrækkelig beskyttelse for så vidt angår projektillegetøj beregnet til børn over tre år. Ifølge de spanske myndigheder kan et barn over tre år fjerne sugekoppen fra et projektil med en trækkraft på over 60 N, hvilket svarer til den trækkraft, der er fastsat i punkt 8.4.2.3 (trækprøvning, beskyttende komponenter).
(5)

Kommissionen har vurderet både de interesserede parters ansøgning og den pågældende henstilling i lyset af afgørelse 2004/585/EF og under hensyntagen til målene og principperne i den fælles fiskeripolitik og finder, at Det Regionale Rådgivende Råd for De Sydvestlige Farvande er klar til at påbegynde arbejdet —
DA Den Europæiske Unions Tidende L 122/39

RÅDETS AFGØRELSE

af 7. maj 2007

om praktiske foranstaltninger og procedurer med henblik på Rådets udpegelse af to medlemmer af juryen og af overvågnings- og rådgivningsudvalget for fællesskabsaktionen vedrørende »Den Europæiske Kulturhovedstad«

(2007/324/EF)

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets afgørelse nr. 1622/2006/EF af 24. oktober 2006 om en fællesskabsaktion vedrørende »Den Europæiske Kulturhovedstad« 2007-2019 (1), særlig artikel 6 og 10, og

ud fra følgende betragtninger:

(1) Der skal i henhold til artikel 6 og 10 i afgørelse nr. 1622/2006/EF oprettes en jury og et overvågnings- og rådgivningsudvalg, hvoraf syv medlemmer af disse udvalg bør være personer udpeget af de europæiske institutioner, heraf to udpeget af Rådet.

(2) Det er nødvendigt, at Rådet fastlægger de praktiske foranstaltninger og procedurerne for udpegelsen af de to medlemmer af juryen og udvalget.

(3) Praktiske foranstaltninger og procedurerne bør være retfærdige, ikke-diskriminerende og gennemsigtige —

TRUFFET FØLGENDE AFGØRELSE:

Artikel 1

Rådet træffer afgørelse om udpegelsen af to medlemmer af juryen og overvågnings- og rådgivningsudvalget i overensstemmelse med de praktiske foranstaltninger og procedurer i artikel 2.

Artikel 2

1. Der afholdes en lodtrækning, som alle medlemsstater deltager i. Det er frivilligt for medlemsstaterne af deltage i lodtrækningen. For at mindske risikoen for interessekonflikt må medlemsstater med en europæisk kulturhovedstad, der skal udvælges eller overvåges i løbet af juryens eller udvalgets mandatperiode, dog ikke deltage i lodtrækningen. En liste over berørte medlemsstater, der er baseret på rækkefølgen for udpegelse af europæiske kulturhovedstæder i henhold til bilaget til afgørelse nr. 1622/2006/EF, fastsættes i bilaget til denne afgørelse. For endvidere at sikre den størst mulige geografiske spredning blandt de medlemsstater, der indstiller eksperter, må medlemsstater, der har indstillet eksperter til den foregående periode, ikke deltage i lodtrækningen.

2. De første to medlemsstater, der fremkommer ved lodtrækningen, er valgt. De to således valgte medlemsstater indstiller en uafhængig ekspert med indgående erfaring og ekspertise inden for kultursektoren, vedrørende den kulturelle udvikling i byer eller afholdelse af aktionen »Den Europæiske Kulturhovedstad«.

3. På baggrund af indstillingerne fra de to valgte medlemsstater og efter en nøje gennemgang af de indstillede kandidater udpeger Rådet de to eksperter, der skal deltage i juryen og i overvågnings- og rådgivningsudvalget i en periode på tre år.

4. Hvis en ekspert afgår ved døden eller fratræder, indstiller den medlemsstat, der har indstillet den pågældende ekspert, en ekspert til vedkommendes efterfølger for resten af mandatperioden. Proceduren i artikel 3 finder anvendelse.

Artikel 3

Denne afgørelse har virkning fra dagen for offentliggørelsen i Den Europæiske Unions Tidende.

Udfærdiget i Bruxelles, den 7. maj 2007. På Rådets vegne H. SEEHOFER Formand

(1) EUT L 304 af 3.11.2006, s. 1.
(3)

Da frø af disse arter og denne underart normalt ikke er genstand for formering i Det Forenede Kongerige, og den normale formering udelukkende vedrører plantemateriale og formeringsmateriale af grøntsagsplanter bortset fra frø, bør Det Forenede Kongerige fritages for visse forpligtelser i henhold til direktiv 2002/55/EF for så vidt angår de pågældende arter og den pågældende underart.
(9)

Gruppen bør sammensættes af medlemsstaternes repræsentanter med kompetence inden for det pågældende område. Kommissionen bør have mulighed for at indbyde observatører, navnlig fra andre europæiske lande og internationale organisationer eller eksperter med særlig kompetence vedrørende et emne på gruppens dagsorden, med henblik på at gennemføre et effektivt europæisk samarbejde.
(7)

I henhold til artikel 11, stk. 2, i direktiv 91/414/EØF skal der træffes afgørelse i sagen på fællesskabsniveau. I dette tilfælde er der behov for hasteforanstaltninger for at sikre, at anvendelsen af plantebeskyttelsesmidler indeholdende tolylfluanid ikke fører til forurening af drikkevandet. Problemet er ikke begrænset til én enkelt medlemsstat, idet forurening af grundvand eller drikkevand kan have konsekvenser ud over de nationale grænser. Som det er fastsat i niende betragtning i direktiv 91/414/EØF, sigter samme direktiv mod at sikre et højt niveau for beskyttelse af sundheden, grundvandet og miljøet. Det fremgår af femte betragtning i direktiv 91/414/EØF, at det også er et mål med direktivet at undgå unødvendige hindringer for handelen. Ensidige foranstaltninger fra de enkelte medlemsstaters side kunne føre til forskellige beskyttelsesniveauer og samtidig lægge hindringer i vejen for handelen med plantebeskyttelsesmidler. Det er følgelig nødvendigt at vedtage foranstaltninger på fællesskabsniveau.
DA Den Europæiske Unions Tidende L 119/29

RÅDETS AFGØRELSE

af 16. april 2007

om Fællesskabets holdning i Det Internationale Sukkerråd for så vidt angår forlængelsen af den internationale sukkeroverenskomst (1992)

(2007/316/EF)

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, andet afsnit,

under henvisning til forslag fra Kommissionen, og

ud fra følgende betragtning:

Den internationale sukkeroverenskomst (1992) blev indgået af Fællesskabet ved Rådets afgørelse 92/580/EØF (1) og trådte i kraft den 1. januar 1993 for en periode på tre år indtil den 31. december 1995. Siden da er den med regelmæssige mellemrum blevet forlænget for yderligere perioder på to år ad gangen. Overenskomsten blev senest forlænget ved beslutning truffet af Det Internationale Sukkerråd i maj 2005 og gælder indtil den 31. december 2007. En yderligere forlængelse er i Fællesskabets interesse. Kommissionen, der repræsenterer Fællesskabets i Det Internationale Sukkerråd, bør derfor bemyndiges til at stemme for en sådan forlængelse —

TRUFFET FØLGENDE AFGØRELSE:

Eneste artikel

Fællesskabets holdning i Det Internationale Sukkerråd er at stemme for, at den internationale sukkeroverenskomst (1992) forlænges for endnu en periode på op til to år.

Kommissionen bemyndiges til at give udtryk for denne holdning i Det Internationale Sukkerråd.

Udfærdiget i Luxembourg, den 16. april 2007. På Rådets vegne H. SEEHOFER Formand

(1) EFT L 379 af 23.12.1992, s. 15.
(1)

Ved et første brev, der indgik til Kommissionen den 3. oktober 2006, og som blev efterfulgt af et supplerende brev, der indgik til Kommissionen den 22. januar 2007, meddelte Italien Kommissionen, at det agtede at anvende en nedsat momssats på levering af elektricitet til drift af vandingskonsortiers vandingsanlæg og anlæg til oppumpning og bortledning af vand.
(3)

Det er en forudsætning for udbetaling af EF-tilskuddet, at de planlagte foranstaltninger reelt er blevet gennemført, og at de kompetente myndigheder har givet Kommissionen alle de nødvendige oplysninger inden for de fastsatte tidsfrister.
(7)

Det bør således være tilladt at afsende svin fra spærrezonerne til et udpeget slagteri i Slovenien til omgående slagtning samt til bedrifter i Slovenien, der ligger uden for spærrezonerne, under forudsætning af at svinene med negative resultater er blevet underkastet visse undersøgelser i overensstemmelse med Kommissionens beslutning 2002/106/EF af 1. februar 2002 om godkendelse af en diagnostisk manual med beskrivelse af diagnosticeringsprocedurer, prøvetagningsmetoder og kriterier for evaluering af laboratorieprøver til bekræftelse af klassisk svinepest (5).
(6)

Ved fastlæggelsen af grænseværdien og tidsrummet bør der tages hensyn til, hvor lang tid der er behov for, før effekten af frøenes manglende tilstedeværelse mærkes i hele fødevare- og foderkæden. Under alle omstændigheder skal grænseværdien ligge under tærskelværdien for mærkning og sporbarhed på højst 0,9 %, der er fastsat i forordningen, for utilsigtet eller teknisk uundgåelig forekomst af genetisk modificeret materiale i fødevarer eller foder.
(6)

Der bør derfor vedtages foranstaltninger for at sikre effektiv tilbagetrækning fra markedet af frø af indavlede linjer og hybrider af SYN-EV176-9-majs. Da frøene således ikke vil være til rådighed, kan det forventes, at alle produkter fremstillet af SYN-EV176-9-majs forsvinder fra fødevare- og foderkæden inden for et rimeligt tidsrum.
(2)

Verdensorganisationen for Dyresundhed (Det Internationale Kontor for Epizootier (OIE)) har taget initiativ til at arrangere en stor konference om rabies i Europa og Asien (Towards the elimination of rabies in Eurasia) i maj 2007 i Paris (i det følgende benævnt »OIE-konferencen«). Da formålet med OIE-konferencen er at uddybe anbefalingerne fra den konference, OIE afholdt i Kiev i 2005, indtager OIE faktisk en monopolstilling som omhandlet i artikel 168, stk. 1, litra c), i Kommissionens forordning (EF, Euratom) nr. 2342/2002 af 23. december 2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (2); der er derfor ikke krav om indkaldelse af forslag.
(6)

Kommissionen opfordrede anmelderen til at kommentere resultaterne af peer reviewet og oplyse, hvorvidt han havde til hensigt at fastholde sin ansøgning om at få stoffet optaget i bilaget. Anmelderen fremsatte sine bemærkninger, og Kommissionen har gennemgået disse nøje. Selv med de af anmelderen fremsatte argumenter kan de påpegede problemer dog ikke siges at være løst, og de vurderinger, der er foretaget på baggrund af de forelagte oplysninger og evalueret på EFSA’s ekspertmøder, har ikke underbygget forventningen om, at plantebeskyttelsesmidler, der indeholder cadusafos, under de foreslåede betingelser for anvendelse generelt opfylder kravene i artikel 5, stk. 1, litra a) og b), i direktiv 91/414/EØF.
(8)

Der er forelagt oplysninger om nogle af aktivstofferne, som er blevet evalueret af Kommissionen og eksperter fra medlemsstaterne, og der har vist sig et behov for fortsat anvendelse af de pågældende stoffer. Under disse omstændigheder er det derfor berettiget at forlænge fristen for tilbagetrækning af godkendelser for visse væsentlige anvendelsesformål, for hvilke der ikke findes effektive alternativer, på strenge vilkår, der tager sigte på at minimere den potentielle risiko.
(5)

Der er i forbindelse med evalueringen af dette aktivstof afdækket visse potentielle problemer. Ved anvendelse af carbosulfan fremkommer der metabolitter med skadelige egenskaber. Det giver anledning til bekymring med hensyn til eksponeringen af forbrugerne og den potentielle risiko for grundvandsforurening. De data, som anmelderen forelagde inden for den foreskrevne frist, indeholdt imidlertid ikke nok oplysninger til, at bekymringerne kunne afvises. Desuden indeholder det tekniske materiale (dvs. aktivstoffet som solgt på markedet) relevante urenheder, hvoraf mindst én (N-nitrosodibutylamin) er kræftfremkaldende. Denne urenhed findes i det tekniske materiale i et omfang, der er problematisk. De data, som anmelderen forelagde inden for den foreskrevne frist, indeholdt ikke nok oplysninger til, at bekymringerne kunne afvises. Som følge heraf kunne risikoen for brugerne ikke vurderes ordentligt. Desuden var de data, som anmelderen forelagde inden for den foreskrevne frist, ikke fyldestgørende nok vedrørende risikoen for fugle og pattedyr, vandorganismer, bier, leddyr, der ikke er målarter, regnorme samt mikroorganismer og planter, der ikke er målarter. Der er følgelig stadig problemer, for så vidt angår risikovurderingen for disse arter. Det har derfor ikke været muligt på grundlag af de tilgængelige oplysninger at konkludere, at carbosulfan opfylder kriterierne for optagelse i bilag I til direktiv 91/414/EØF.
(34)

På baggrund af ovenstående oplysninger mener Kommissionen imidlertid ikke, at Portugal formåede at påvise, at CORDEX ikke ville have foretaget den pågældende investering i Brasilien uden støtte, og at støtten var nødvendig under hensyn til de risici, der var forbundet med virksomhedens projekt i Brasilien. Kommissionen påpeger, at det forhold, at CORDEX indtil nu har gennemført alle disse aktiviteter uden at modtage statsstøtte synes at vise, at støtten ikke var nødvendig.
(5)

Der er i forbindelse med evalueringen af dette aktive stof afdækket visse potentielle problemer. Der kunne ikke drages konklusioner af risikovurderingen vedrørende grundvandsforurening, navnlig fordi de data, anmelderen havde forelagt inden for den foreskrevne frist, ikke gav tilstrækkelige oplysninger om en række metabolitter med skadelige egenskaber. Desuden kunne vurderingen af risikoen for forbrugerne, hvor der var bekymring vedrørende den akutte eksponering af sårbare grupper af forbrugere, især børn, ikke færdiggøres på grund af manglende oplysninger om visse relevante restkoncentrationer. Endvidere havde anmelderen ikke inden for den foreskrevne frist forelagt data, der var tilstrækkeligt udførlige til, at EFSA kunne vurdere aktivstoffets økotoksikologiske virkninger. Som følge heraf giver risikovurderingen vedrørende fugle og pattedyr, vandorganismer, bier, leddyr, der ikke er målarter, regnorme og jordorganismer, der ikke er målarter, stadig anledning til bekymring. Det har derfor ikke været muligt på grundlag af de tilgængelige oplysninger at konkludere, at carbofuran opfylder kriterierne for optagelse i bilag I til direktiv 91/414/EØF.
(5)

Der er i forbindelse med evalueringen af dette aktivstof afdækket visse potentielle problemer. Vurderingen af de data, der var forelagt af anmelderen, viste, at selv med beskyttelsesudstyr ville brugerne blive eksponeret for stoffet i en mængde, der overskrider den acceptable eksponering af brugerne (AOEL). Det var ikke muligt at drage nogen konklusioner om den potentielle risiko for grundvandsforurening, da der ikke var forelagt data om visse metabolitters nedbrydningsmønster, og på grund af anmelderens alt for optimistiske antagelse om, at anvendelseshyppigheden kan anses for at være langt lavere i praksis. Det har tilsvarende ikke været muligt, på grundlag af de foreliggende data, at påvise, at eksponeringen af fugle og pattedyr er acceptabel.
(5)

Den 18. maj 2006 vedtog Den Europæiske Fødevaresikkerhedsautoritet (EFSA) en udtalelse om BSE-risiko ved kvæghuder fra kohortedyr (3). EFSA erkendte, at fremstilling af læder af huder fra kohortedyr udgør en ubetydelig risiko, forudsat at dyrene enten slagtes på steder, der udelukkende anvendes hertil, eller i tide skilles ud fra normal slagtning, at deres huder straks mærkes tydeligt, inden de transporteres direkte til forarbejdningsanlæg, og desuden at alle garvede og ugarvede biprodukter destrueres.
(29)

Kommissionens undersøgelse antyder, at markedssegmentet for batteriklæbepapir kendetegnes ved, at der er ringe efterspørgsel og et stort potentielt udbud fra andre producenter af vådfibermaterialer, at efterspørgselssiden er koncentreret, samt at den fusionerede virksomheds forventede markedsandel fortsat at være lav. På dette grundlag vurderer Kommissionen, at dette marked ikke kan forventes at lide under konkurrencefordrejende virkninger som følge af den foreslåede transaktion.
(20)

VWS understreger i sine bemærkninger, at målet med investeringsprojektet er at øge produktiviteten og udnyttelsen af de eksisterende produktionsanlæg. Desuden er en forøgelse af værftskapaciteten ikke et af målene med investeringsprojektet, ligesom gennemførelsen af det heller ikke har en sådan virkning. Investeringsprojektet er snarere en forudsætning for den produktinnovation, som VWS tilstræber, og en forudsætning for at bevæge sig ind på markedssegmentet for panamax-skibe. VWS fremfører, at markedet for skibe med en tonnage på mellem 2 500 og 4 000 TEU (7) for værftet er det optimale markedssegment, fordi dette segment udmærker sig ved at have det største internationale afsætningspotentiale, og fordi det konkurrencemæssige pres i Europa er lavt.
(19)

På Det Europæiske Fællesskabs vegne foreslog Kommissionen den 9. september 2005 sammen med de medlemsstater, der har undertegnet protokollen om persistente organiske miljøgifte, at ændre protokollen og tilføje SCCP i bilag II. Den taskforce, der er oprettet i henhold til protokollen med henblik på at behandle forslag til tilføjelse af yderligere stoffer, støttede på sit møde i september 2006 den konklusion i SCCP-dossieret, at SCCP skal betragtes som persistente organiske miljøgifte efter definitionen i protokollen, og at risikoprofilen frembød tilstrækkelig information til at påvise, at SCCP har potentiale til grænseoverskridende transport over store afstande gennem luften (LRAT). Taskforcen konkluderede generelt, at farekarakteristikaene sammen med tilsynsdataene tydede på, at der forelå en mulighed for miljøpåvirkning som følge af LRAT. Taskforcen fandt, at informationerne i taskforce B’s undersøgelse af SCCP (risikostyringsmetoder) var nøjagtige, selv om der var behov for yderligere oplysninger om mange aspekter med henblik på en socioøkonomisk evaluering af forskellige risikostyringstiltag. I december 2006 tog protokollens parter de konklusioner, som taskforcen havde foreslået angående det tekniske indhold i SCCP-dossieret, til efterretning og vedtog, at stoffet skulle betragtes som en persistent organisk miljøgift efter definitionen i protokollen, og opfordrede taskforcen til at fortsætte med taskforce B-undersøgelsen af SCCP og se nærmere på mulighederne for en risikostyringsstrategi.